บรรยากาศการเดินทางกลับจากภูมิลำเนาของประชานช่วงหลังเทศกาลสงกรานต์ ที่หมอชิต 2
ตลอดช่วงเช้าที่ผ่านมาที่สถานีขนส่งผู้โดยสารกรุงเทพ(จตุจักร) หรือหมอชิต 2 เงียบเหงา มีประชาชนเดินทางกลับจากภูมิลำเนาหลังช่วงเทศกาลสงกรานต์บางตา ผู้ขับรถสาธารณะต่างพูดเป็นเสียงเดียวกันว่าสงกรานต์ปีนี้มีผู้โดยสารคืนตั๋วรถเป็นจำนวนมาก ทำให้มีผู้สารโดยลดน้อยลง ทั้งเที่ยวไปและกลับ คิดว่าประชาชนเดินทางกลับด้วยรถยนต์ส่วนบุคคลเป็นส่วนใหญ่ แต่เข้าใจถึงความปลอดภัยของทุกคน ที่ต้องปฏิบัติตามมาตรการป้องกันการแพร่ระบาดโควิด-19  อย่างเข้มงวด ขณะที่นางสาวสุพรรณิกา สันป่าแก้ว ประชาชนที่เดินทางมากจากจังหวัดแพร่ กล่าวว่า เดินทางกลับภูมิลำเนาตั้งแต่วันที่ 11 เมษายนที่ผ่านมา และเดินทางกลับมาในวันนี้ พบว่ามีผู้โดยสารจำนวนน้อยจึงไม่กังวลเรื่องโควิด-19 และมั่นใจว่าสถานีขนส่งมีมาตรการป้องกันที่เข้มข้นอย่างไรก็ตาม ที่สถานีขนส่งหมอชิต 2 มีการทำความสะอาดพื้นบริเวณด้านหน้าที่จำหน่ายตั๋วพร้อมทั้งมีจุดคัดกรองตรวจวัดอุณหภูมิ บริการเจลแอลกอฮอล์ สแกนคิวอาร์โค้ดไทยชนะ หรือลงทะเบียนบริเวณประตูทางเข้าออกและมีเจ้าหน้าที่คอยกำชับพร้อมให้คำแนะนำผู้โดยสารตลอด  ข้อมูลการเดินทางช่วงเทศกาลสงกรานต์ ของวานนี้ (16 เม.ย.64)  บขส. ได้จัดรถโดยสาร (รถบขส.,รถร่วม,รถตู้) ในเที่ยวกลับ จำนวน 3,228 เที่ยววิ่ง มีผู้โดยสารใช้บริการจำนวน 36,529 คน ส่วนเที่ยวไป ได้จัดรถโดยสาร (รถบขส.,รถร่วม,รถตู้) จำนวน 2,906 เที่ยว มีผู้โดยสารใช้บริการ จำนวน 27,017 คน